**Az egyes energetikai tárgyú kormányrendeletek módosításáról szóló kormányrendelet tervezete (JEF/28975/2016-NFM)**

Az egyes energetikai tárgyú kormányrendeletek módosításáról szóló kormányrendelet tervezetéhez a következő személyek és társadalmi szervezetek tettek észrevételt: Markovics Eszter, FŐGÁZ Zrt., FGSZ Zrt., MOL Nyrt, MVM Paks II Zrt., EON Hungária Zrt., Magyar Energiakereskedők Szövetsége.

Az észrevételek egy része beépítésre került a kormányrendelet tervezetébe. Az elutasított javaslatok illetve észrevételek a következők voltak:

**Az FGSZ Zrt. a következő észrevételeket tette:**

Az FGSZ Zrt. a földgázellátásról szóló 2008. évi XL. törvény rendelkezéseinek végrehajtásáról szóló 19/2009. (I. 30.) Korm. rendelet módosítására valamint a bányafelügyelet hatáskörébe tartozó egyes sajátos építményekre vonatkozó építésügyi hatósági eljárások szabályairól szóló 53/2012. (III. 28.) Korm. rendelet módosítására tett észrevételt illetve javaslatot:

* a rendszerüzemeltető felé a rendszerhasználó által nyújtott szerződéses biztosíték összegének megállapítására,
* a szolgáltatás szünetelésére vonatkozóan,
* az elektronikus építési napló használatára a 2016. október 1-jét követően megkezdett bányafelügyeleti építési engedélyezési eljáráshoz kötött kivitelezések esetében.

**Az E-On Hungária Zrt. észrevételei a következők voltak:**

Az E-On Hungária Zrt. a villamos energiáról szóló 2007. évi LXXXVI. törvény egyes rendelkezéseinek végrehajtásáról szóló 273/2007. (X. 19.) Korm. rendelet módosítására valamint a földgázellátásról szóló 2008. évi XL. törvény rendelkezéseinek végrehajtásáról szóló 19/2009. (I. 30.) Korm. rendelet módosítására tett észrevételt illetve javaslatot:

* a villamos energia közcélú hálózat kiindulási pontjának fogalmára,
* a villamos energia és a földgáz kikapcsolás lehetőségére és az azzal járó szolgáltatásszünetelésre vonatkozó tértivevényes levélnek vagy az átvétel igazolására alkalmas értesítésre vonatkozó előírásokra,
* az engedélyes üzletszabályzata felülvizsgálatának gyakoriságára,
* az elektromos gépjármű töltésére vonatkozó kérelemre vonatkozóan,
* a hálózathoz való csatlakozásra vonatkozóan a csatlakozási pont és a kiindulási pont kijelölésének vonatkozásában,
* az ideiglenes hálózathasználati szerződés megkötésére ideiglenes csatlakozás kiépítésekor,
* a kormányrendelet hatályba léptetésére vonatkozóan.

**A Magyar Energiakereskedők Szövetségének (MEKSZ) észrevételei a következők voltak:**

A MEKSZ a villamos energiáról szóló 2007. évi LXXXVI. törvény egyes rendelkezéseinek végrehajtásáról szóló 273/2007. (X. 19.) Korm. rendelet módosítására valamint a földgázellátásról szóló 2008. évi XL. törvény rendelkezéseinek végrehajtásáról szóló 19/2009. (I. 30.) Korm. rendelet módosítására tett észrevételt illetve javaslatot:

* a villamos energia és a földgáz kikapcsolás lehetőségére és az azzal járó szolgáltatásszünetelésre vonatkozó tértivevényes levélnek vagy az átvétel igazolására alkalmas értesítésre vonatkozó előírásokra,
* az engedélyes üzletszabályzata felülvizsgálatának gyakoriságára,
* a MEKH minőségi mutatók megállapítására vonatkozó ajánlásával kapcsolatos egyeztetésekre,
* a kormányrendelet hatályba léptetésére vonatkozóan
* az elektromos gépjármű töltésére vonatkozóan.

**A FŐGÁZ Zrt. észrevételei a következők voltak:**

A Főgáz Zrt. a földgázellátásról szóló 2008. évi XL. törvény rendelkezéseinek végrehajtásáról szóló 19/2009. (I. 30.) Korm. rendelet módosítására tett észrevételt illetve javaslatot:

* a földgáz kikapcsolás lehetőségére és az azzal járó szolgáltatásszünetelésre vonatkozó tértivevényes levélnek vagy az átvétel igazolására alkalmas értesítésre vonatkozó előírásokra,
* a szerződéses biztosíték nyújtása alóli mentesítésre vonatkozóan,
* a fogyasztók elektronikus számla használatára vonatkozó ösztönzését illetően.

**A MOL Nyrt. észrevételei a következők voltak:**

A MOL Nyrt. a villamos energiáról szóló 2007. évi LXXXVI. törvény egyes rendelkezéseinek végrehajtásáról szóló 273/2007. (X. 19.) Korm. rendelet módosítására valamint a földgázellátásról szóló 2008. évi XL. törvény rendelkezéseinek végrehajtásáról szóló 19/2009. (I. 30.) Korm. rendelet módosítására tett észrevételt illetve javaslatot:

* az engedélyes üzletszabályzata felülvizsgálatának gyakoriságára,
* az elektromos gépjármű töltési engedélyre vonatkozóan

**A Nemzeti fejlesztési Minisztérium a következő módon kezelte a beérkezett észrevételeket:**

A szakterület mindegyik beérkezett észrevételt megvizsgálta és a – szabályozás előkészítéséért felelős – Magyar Energetikai és Közmű-szabályozási Hivatallal leegyeztette Az ez alapján elfogadható javaslatok beépítésre kerültek a közigazgatási államtitkári értekezletre benyújtott tervezetekbe. A társadalmi egyeztetés során beérkezett javaslatok elutasításának okai: vagy túlterjeszkedtek az adott előterjesztés szerinti módosítások keretein, vagy a kormányzat energiapolitikai céljaival nem voltak összeegyeztethetőek, vagy pedig szakmailag nem voltak elfogadhatóak, illetve támogathatóak.